Før øjenlågsoperationen skal du til forundersøgelse hos plastikkirurgen. Du er velkommen til at tage en ven eller et familiemedlem med til forundersøgelsen. Her bliver du informeret om operationen, senfølger og eventuelle komplikationer. Plastikkirurgen informerer dig også om det forventede kosmetiske resultat.
Der skal gå mindst én uge fra forundersøgelsen til operationen, hvis indgrebet betragtes som udelukkende kosmetisk betinget.